
[bookmark: _Toc187144469][bookmark: _Toc233371005]1.	A MUNKAUTASÍTÁS CÉLJA
A munkautasítás célja bronchoszkópok kiválasztásának a racionalizálása adott beavatkozásokhoz és az eszközök újrafelhasználásának helyi szintű leszabályozása az Intenzív Terápiás Klinikán.

[bookmark: _Toc187144470][bookmark: _Toc233371006]2.	A MUNKAUTASÍTÁS ÉRVÉNYESSÉGI TERÜLETE
Intenzív Terápiás Klinika. 

[bookmark: _Toc187144471][bookmark: _Toc233371007]3.	FELELŐSÖK
A munkautasítás érvényességi területe alatt meghatározott kompetens személy(ek), aki(k) részt vesznek a bronchoszkóppal történő beavatkozásokban, valamint az eszközök újra felhasználhatóságát biztosító folyamatban. Jelen munkautasításban foglaltak betartása kötelező.     

1. osztályvezető főorvos és főnővér: jelen munkautasításban foglaltak betartatása Kommunikáció a Központi Sterilizálóval.
2. orvos: a vizsgálat indikációjának megállapítása, a vizsgálat elrendelése és a jelen munkautasítás ajánlásait figyelembe véve a bronchoszkóp kiválasztása, a vizsgálat elvégzése.  
3. ápoló: a beteg előkészítése a vizsgálatra, az orvos által választott bronchoszkóp előkészítése, a vizsgálat feltételeinek biztosítása, jelen munkautasítás szerinti indikációk ismerete. 
4. segédápoló: az orvos által választott bronchoszkóp előkészítése, az újrafelhasználás lépéseinek osztályos szintű megvalósítása. Kommunikáció a Központi Sterilizálóval. 
5. Központi Sterilizáló: a tisztítás, szárítás és sterilizálás teljes folyamatának elvégzése, a szállítás eszközeinek biztosítása. Kommunikáció az érintett klinikai osztállyal.

[bookmark: _Toc187144472][bookmark: _Toc233371008]4.	FOGALMAK és MEGHATÁROZÁSOK
Fertőtlenítés (dezinfekció)
minden olyan eljárás, amely az élő szervezetből - az ún. fertőző forrásból- a külső környezetbe kikerült korokozók elpusztítására, illetőleg fertőző képességük megszüntetésére (inaktiválására) irányul.

Fertőtlenítő hatás
azok a fizikai, kémiai, fizikai-kémiai tényezők, melyek a mikroorganizmusokkal közvetlenül érintkezve, megfelelő intenzitás és aktivitás mellett, meghatározott időtartam (ún. behatásiidő, vagy expozíciós időtartam) alatt azok pusztulását, inaktiválását idézik elő.

Magas szintű fertőtlenítés
során a baktérium spórákon kívül a fertőző mikróba vegetatív alakjait, a mycobacteriumokat, az összes vírust, gombát pusztítjuk el.

Biofilm
a biofilm olyan baktériumközösség, amelynek tagjai egy extracelluláris poliszacharid mátrix révén kapcsolódnak a felülethez és egymáshoz. A biofilm az endoszkóp csatornájának felületéhez tapadó baktériumok tárolóhelyeként működik, és kedvező körülmények között a biofilmekben található baktériumok szaporodhatnak, leválhatnak és az endoszkópia során átterjedhetnek a betegekre.

Bronchoszkóp
a tracheobronchiális rendszer endoszkópos vizsgálatára és diagnosztikus, illetve terápiás beavatkozások végzésére szolgáló optikai orvosi műszer.

Invazív beavatkozás
olyan diagnosztikus vagy terápiás eljárás, amely a bőr vagy nyálkahártya áthatolásával, illetve természetes testnyílásokon keresztüli műszeres behatolással jár, lehetővé téve a szervezet belső struktúráinak vizsgálatát vagy kezelését.

[bookmark: _Toc187144473][bookmark: _Toc233371009]5.	A FOLYAMAT LEÍRÁSA 
5.1. [bookmark: _Toc233371010]A BRONCHOSZKÓP ALKALMAZÁSÁNAK INDIKÁCIÓI ÉS A BEAVATKOZÁS FELTÉTELEI
A teljes folyamatot röviden összefoglalja az 1. sz. melléklet. 
5.1.1. Indikációk Irodalmi adatok alapján
Többször használatos bronchoszkóp újrafelhasználására és az egyszer használatos bronchoszkóp választására infekciókontroll szempontból, irodalmi adatok alapján a következő megállapítások tehetők:
· A többször használatos bronchoszkóp újrafelhasználásának lépéseit megfelelően végezve a kórokozók transzmissziójának rizikója minimális (1). 
· A többször használatos bronchoszkóp mikrosérüléseivel, biofilm képződéssel és a nem megfelelően végzett újrafelhasználási folyamattal összefüggésben multirezisztens kórokozók, köztük karbapenem rezisztens Enterobacterales okozta infekciók alakulhatnak ki (2).
· Az aktuális észak-amerikai ajánlások a páciensek néhány csoportját azonosítják, ahol a transzmisszió rizikójának további csökkentése szükséges és egyszer használatos bronchoszkóp alkalmazása javasolható: immunszupprimált páciensek; ismert kolonizáció vagy infekció multirezisztens kórokozó által; prion betegség; SARS-CoV-2 infekció (3).
5.1.2. Indikációk az Intenzív Terápiás Klinika részlegein
· Olyan bronchoszkópot alkalmazzunk, amellyel a beavatkozást végző kellő tapasztalattal rendelkezik, és amellyel az adott beavatkozás elvégezhető.
· Egyszer használatos bronchoszkóp javasolt immunszupprimált páciensek (például malignus hematológiai betegség, transzplantált páciensek, tartós immunszuppresszív terápia) esetén. 
· Egyszer használatos bronchoszkóp javasolt ismert multirezisztens kórokozó okozta kolonizáció vagy infekció, elsősorban MDR/XDR Pseudomonas aeruginosa, multirezisztens Acinetobacter baumannii (MACI), valamint karbapenem rezisztens Enterobacterales (CRE) esetén.
· Egyszer használatos bronchoszkóp javasolt prion betegség esetén.
· Egyszer használatos bronchoszkóp javasolt tuberculosis megbetegedés esetén.
· Egyszer használatos bronchoszkóp javasolt SARS-CoV-2 infekció esetén. 
· A fenti indikációkon kívül, amennyiben elérhető, többször használatos bronchoszkóp alkalmazása javasolt. 
5.1.3. A beavatkozás eszközeinek előkészítése: 
· bronchoszkóp: egyszer vagy többször használatos
· monitor (opcionális): nem száloptikás bronchoszkóp esetén 
· fertőtlenítő oldat: az előtisztításhoz 0,5 liter 2%-os Sekusept aktív oldat szükséges
· üveg mérőpohár az oldatkészítéshez: kizárólag az erre rendszeresített
· steril víz: 0,5 liter a bronchoszkóp előtisztításához 
· felület fertőtlenítő kendő: a csatorna külső felületének áttörléséhez
· légúti mintavétel eszközei (opcionális): légúti mintavétel szükségessége esetén
· 250 ml NaCl 0,9 oldat + spike + fecskendő a lavage elvégzéséhez
· betegalátéttel („dekulappal”) bélelt szállító tálca
· szilikon spray (opcionális)
· harapásgátló (opcionális)
5.1.4. Egyéni védőeszközök, és egyszerhasználatos egészségügyi eldobható öltözékek előkészítése:  
· steril- és vizsgáló kesztyű, 
· hosszú ujjú köpeny,
· arcmaszk, FFP2; FFP3 maszk (amennyiben szükséges pl. TBC fertőzés esetén) 
· védőszemüveg. 

Felelős: orvos 5.1.2 pont; ápoló és segédápoló 5.1.3 és 5.1.4. pont

[bookmark: _Toc187144476][bookmark: _Toc233371011]5.2.	ÚJRAFELHASZNÁLÁS
Általános megfontolások: 
Mint minden invazív beavatkozásnál, így az endoszkóppal végzett beavatkozásnál is több rizikótényezővel kell számolnunk. A rizikó tényezők egyik nagy csoportját a beavatkozások fertőzéses szövődményei alkotják. A flexibilis endoszkópok a szemikritikus eszközök közé tartoznak, magas szintű fertőtlenítésük vagy sterilizálásuk indokolt a végzett invazív beavatkozás függvényében. Az endoszkópos beavatkozásokkal összefüggésbe hozható fertőzéseket exogén és endogén mikroorganizmusok egyaránt okozhatják. A szövetekbe behatoló, vagy steril üreges szervekbe benyúló műszernek, tartozéknak sterilnek, az ép nyálkahártyával érintkező műszereknek pedig fertőtlenítettnek kell lenniük.

5.2.1. Egyszer használatos bronchoszkóp újrafelhasználása
Egyszerhasználatos bronchoszkóp alkalmazása esetén az újrafelhasználás lépései nem értelmezhetők, mert a használatot követően az endoszkóp veszélyeshulladékként (speciális egészségügyi fertőző veszélyes hulladék) kezelendő. 

5.2.2. Többször használatos bronchoszkóp újrafelhasználása


A. Előtisztítás 
Az előtisztítás segít megelőzni az endoszkóp károsodását és a biofilm kialakulását. 
1. Az előtisztítást közvetlenül a használat után el kell végezni.
2. Miközben az endoszkóp még a fényforráshoz van csatlakoztatva a bevezetőcsövet szöszmentes, alkoholmentes felületfertőtlenítő kendővel kell áttörölni. 
3. A levegő-/vízcsatornát 0,5 liter Sekusept aktív 2%-os oldattal kell átöblíteni, majd 0,5 liter steril vízzel átöblíteni. A munkaoldatot az erre a célra rendszeresített, üveg mérőpohárban kell elkészíteni.
4. Az eltávolítható fényforrást – ha van - alkoholmentes fertőtlenítő kendővel kell áttörölni, majd a bronchoszkóp tárolószekrénybe visszahelyezni. 
5. Az endoszkóp kész a szállításra. 
Felelős: ápoló és segédápoló 

B. Szállítás
1. Az endoszkóp szállítását a Központi Sterilizáló által biztosított speciális endoszkóp szállítókocsival kell végrehajtani.  
2. A használt endoszkópot a Központi Sterilizáló által biztosított zacskóba kell helyezni, majd a szállítókocsiba helyezve az endoszkóp tisztító helyiségbe kell szállítani. 
Felelős: segédápoló, Központi Sterilizáló

C. Tisztítás/Szárítás/ Sterilizálás 
A tisztítás, szárítás és sterilizálás teljes folyamatáért a Központi Sterilizáló felel. 
A folyamat lépései röviden: 
1. Kézi előtisztítás. 
2. Magas szintű fertőtlenítés automata berendezéssel, mely a tömítettség vizsgálatról is gondoskodik. Az automata endoszkópmosó berendezés minden menetet naplóz és az egyes menetről bizonylatot nyomtat.
3. A Központi Sterilizáló a bizonylatot a tiszta bronchoszkóp csomagolására tűz. A bizonylat a betegdokumentáció része. 
4. Amennyiben az automata berendezés nem nyomtat bizonylatot, úgy a Központi Sterilizálóban található endoszkóp tisztítási naplóban kell dokumentálni. 
5. A sterilizálás – ha szükséges és lehetséges - alacsony hőmérsékletű hidrogén-peroxid gázsterilizátorban történik. 
6. A szállításra használt tálcát a Központi Sterilizáló fertőtleníti. 
7. A folyamatlépés 1-2 órát vesz igénybe. 
8. A tiszta bronchoszkóp visszaszállítása az érintett klinikai osztály feladata. 
Felelős: segédápoló, Központi Sterilizáló 


D. Tárolás 
1. A tárolás az osztályon kijelölt helyiségben az erre kialakított szekrényben történik. 
2. Kizárólag teljesen száraz endoszkópot szabad a szekrényben tárolni. 
3. Flexibilis endoszkópot kizárólag függőlegesen szabad tárolni! 
4. A tárolószekrényt mindig zárni kell, így védve az endoszkópot a fénytől, portól. 
5. A tárolószekrényt hetente 1 alkalommal belülről fertőtleníteni szükséges, mely elvégezhető a rendelkezésre álló felület fertőtlenítő szerekkel. 

Felelős: segédápoló, osztályvezető főnővér
5.3. [bookmark: _Toc233371012] MONITORING 
Egyszer használatos bronchoszkóp újrafelhasználás monitoring 
Az egyszerhasználatos bronchoszkóp alkalmazása esetén a monitorozás a beavatkozás előkészítésére és elvégzésére értelmezhető. 

Többször használatos bronchoszkóp újrafelhasználás monitoring
· Az újrafelhasználás lépéseit folyamatosan dokumentálni kell. 
· Az előtisztított endoszkópról a Központi Sterilizálóba történő szállítás előtt, rögzíteni kell a szükséges információkat az endoszkóp újrafelhasználási napló szerint (2. sz. melléklet)
· Az automata endoszkópmosó által nyomtatott bizonylatot a betegdokumentációhoz kell tűzni. 
· A dokumentáció megfelelőségét ellenőrizhetik az érintett osztály vezetői, valamint a klinikáért felelős kórházhigiénikus. 
· Az automata berendezésben kezelt flexibilis endoszkópokat legalább évente 1 alkalommal kell mikrobiológiai szempontból ellenőrizni a vonatkozó hazai módszertani levélnek megfelelően. 
· Amennyiben a mikrobiológiai ellenőrző vizsgálatok eredménye kifogásolható, a hiba elhárítását követően az ellenőrzést meg kell ismételni.
· Az endoszkópok javítását követően szintén szükséges a készülék fertőtlenítését, majd a mikrobiológiai ellenőrzést elvégezni.
· A mikrobiológiai ellenőrzést kizárólag olyan személy végezheti, aki ismeri a mintavételi szabályokat. 
· A Klinika vezetői, a Klinikáért felelős kórházhigiénikus, valamint a népegészségügyi hatóság saját hatáskörben elrendelheti az endoszkópok mikrobiológiai ellenőrzését. 
· A mintavételhez szükséges eszközöket az Egyetemi Mikrobiológiai Laboratórium biztosítja. 
Felelős: osztályvezetők, klinikáért felelős kórházhigiénikus, segédápoló

[bookmark: _Toc187144480][bookmark: _Toc233371014]7.	MELLÉKLETEK, ADATLAPOK
1.sz. melléklet A BRONCHOSZKÓP ALKALMAZÁSÁNAK INDIKÁCIÓI ÉS A
BEAVATKOZÁS FELTÉTELEI
	2.sz. melléklet BRONCHOSZKÓP ÚJRAFELHASZNÁLÁSI NAPLÓ


1. sz. melléklet
A BRONCHOSZKÓP ALKALMAZÁSÁNAK INDIKÁCIÓI ÉS A BEAVATKOZÁS FELTÉTELEI [image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ][image: ]ELŐKÉSZÍTÉS 
	bronchoszkóp
	monitor (opcionális)
	fertőtlenítő oldat: 
0,5 l steril víz+10 g(15 ml) Sekusept aktív 
	steril víz: 0,5 liter 
	alkoholmentes felület fertőtlenítő kendő az áttörléséhez
	légúti mintavétel eszközei szükség esetén
	250 ml NaCl 0,9 oldat + spike + fecskendő a lavage elvégzéséhez
	betegalátéttel („dekulappal”) bélelt szállító tálca
 harapásgátló (opcionális)
 szilikon spray (opcionális)

Bronchoszkóp indikációja 
Egyszerhasználatos endoszkóp
Előkészítés
Vizsgálat 
Bronchoszkóp veszélyes-hulladékként kezelése
Többször használatos endoszkóp
Előkészítés 
Vizsgálat 
Előtisztítás
Szállítás a Központi Sterilizálóba és az endoszkóp tisztítása
Tárolás
ELŐTISZTÍTÁS 
1) Miközben az endoszkóp még a fényforráshoz van csatlakoztatva a bevezetőcsövet szöszmentes, alkoholmentes felületfertőtlenítő kendővel kell áttörölni. 
2) A levegő-/vízcsatornát 0,5 liter Sekusept 2%-os oldattal kell átöblíteni, majd 0,5 liter steril vízzel átöblíteni. 
3) Az eltávolítható fényforrást – ha van - alkoholmentes fertőtlenítő kendővel kell áttörölni, majd a bronchoszkóp tárolószekrénybe visszahelyezni.
ÁPOLÓ
SEGÉDÁPOLÓ
ORVOS

	SEMMELWEIS EGYETEM
INTENZÍV TERÁPIÁS KLINIKA

	MINŐSÉGIRÁNYÍTÁSI RENDSZER
MUNKAUTASÍTÁS

